Március közepétől megváltozik a homeopátiás szerek kiváltása - közölte a Világgazdasággal Hankó Zoltán, a Magyar Gyógyszerészeti Kamara (MGYK) elnöke. A termék mellé ezentúl a gyógyszerészeknek tájékoztatót is kell adniuk, amelynek tartalmaznia kell egyebek között, hogy "a homeopátiás készítmények hatásossága a hagyományos gyógyszerekéhez hasonló vizsgálatokkal általánosan nem igazolt", és "a homeopátiás gyógyszer szedése nem helyettesíti az orvossal történő konzultációt".